**Z á p i s n i c a**

**zo zasadnutia Obecného zastupiteľstva v Popudinských Močidľanoch zo dňa 24.02.2011**

Predsedajúci : p. Dana Žúrková – starostka obce

Prítomní:MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka, Ing. Rudolf Bilka

Neprítomný: -

**Program:**

1. Otvorenie zasadnutia
2. Určenie zapisovateľky a overovateľov zápisnice
3. Kontrola plnenia uznesení
4. Informácie Ing. Arch. Vladimíra Šagáta o Územnom pláne Obce Popudinské Močidľany
5. Schválenie sobášiacich
6. Žiadosť SZZ MO Popudinské Močidľany – urovnanie sporu medzi Obcou Popudinské Močidľany a SZZ MO Popudinské Močidľany ohľadom stavby záhradkárskej chaty
7. Žiadosť DHZ Popudinské Močidľany o odsúhlasenie konania nočnej hasičskej súťaže a jej príprav na miestnom futbalovom ihrisku
8. Plán kontrolnej činnosti na I. polrok 2011 kontrolóra Obce Popudinské Močidľany
9. Interpelácie poslancov
10. Diskusia
11. Záver

**1. Otvorenie**

Riadne zasadnutie obecného zastupiteľstva otvorila a viedla p. Dana Žúrková, starostka obce. Prítomných poslancov a občanov privítala a oboznámila s pripraveným programom. Ing. Rudolf Bilka požiadal o doplnenie programu o bod č. 8 Plán kontrolnej činnosti.

**2. Určenie zapisovateľky a overovateľov zápisníce**

Za zapisovateľku zápisnice bola určená p. Martina Iršová a za overovateľov zápisnice boli určení p. Miroslav Caletka a Ing. Ľubica Vaculková

**3. Kontrola plnenia Uznesení**

Na predchádzajúcom riadnom zasadnutí Obecného zastupiteľstva, ktoré sa konalo dňa 16.12.2010 boli prijaté nasledovné uznesenia:

-2-

- Uznesenie ObZ v Popudinských Močidľanoch č. 27/2010 zo dňa 16.12.2010, ktorým Obecné zastupiteľstvo v Popudinských Močidľanoch schválilo poverenie poslanca Obecného zastupiteľstva Popudinské Močidľany p. Mariána Kocáka, ktorý bude oprávnený zvolávať viesť zasadnutia obecného zastupiteľstva.

- Uznesenie ObZ v Popudinských Močidľanoch č. 28/2010 zo dňa 16.12.2010, ktorým Obecné zastupiteľstvo v Popudinských Močidľanoch schválilo komisie Obecného zastupiteľstva Popudinské Močidľany, ich predsedov a členov.

- Uznesenie ObZ v Popudinských Močidľanoch č. 29/2010 zo dňa 16.12.2010, ktorým Obecné zastupiteľstvo v Popudinských Močidľanoch schválilo Všeobecne záväzné nariadenie Obce Popudinské Močidľany č. 6/2010 o miestnom poplatku za komunálne odpady a drobné stavebné odpady na území Obce Popudinské Močidľany.

- Uznesenie ObZ v Popudinských Močidľanoch č. 30/2010 zo dňa 16.12.2010, ktorým Obecné zastupiteľstvo v Popudinských Močidľanoch schválilo projekt cezhraničnej spolupráce Obcí Ratíškovice ČR a Popudinské Močidľany SR: „Knižnica – jazykom a poznaniu brána otvorená“.

**4. INFORMÁCIE ING. ARCH. VLADIMíRA šAGáTA O úZEMNOM PLáNE OBCE POPUDINSKé MOčIDľANY**

V tomto bode vystúpil Ing. arch. Vladimír Šagát a oboznámil prítomných s Územným plánom Obce Popudinské Močidľany. Mal pripravenú mapu celého katastra našej obce, na ktorej je zakreslená nová možná výstavba rodinných domov. Predstavil vhodné lokality pre novú výstavbu a to na parcelách: pri židovskom cintoríne, pri ceste k Močidianským vinohradom, v časti obce Močidľany za cintorínom na tzv. „Vrškoch“ , oproti Obecnému úradu a v smere na Prietržku, kde by bola vhodná priemyselná zóna. Lokalita oproti obecnému úradu by bola vhodná na občiansku vybavenosť a v budúcnosti by mala tvoriť centrum obce. Odpovedal poslancom na otázky ohľadne vhodnosti pozemkov na iných parcelách a vysvetlil prečo ukončenie Územného plánu je tak časovo náročné. Obstaranie územno-plánovacej dokumentácie – územného plánu Obce Popudinské Močidľany bolo objednané v roku 2007 u Ing. arch. Vladimíra Šagáta V minulom roku bolo schválené Zadanie územno-plánovacej dokumentácie. V súčasnosti je územný plán obce tesne pred dokončením, všetko záleží najmä od vyjadrení inštitúcií - cca 49 účastníkov konania. Taktiež toto ukončenie komplikuje skutočnosť, že v našom katastri sa nachádza vodný tok Chvojnica, ktorý je zaradený v 5. stupni ochrany. Na rokovaní bolo dohodnuté, že Ing. Ľubica Vaculková - predsedníčka stavebnej komisie zvolá komisiu výstavby za účelom posúdenia navrhovaného plánu a vybratia najvhodnejších alternatív pre výstavbu nových rodinných domov.

**5. SCHVÁLENIE SOBÁŠIACICH**

V tomto bode Obecné zastupiteľstvo v Popudinských Močidľanoch schválilo osoby oprávnené vykonávať sobášne akty na Matričnom úrade Popudinské Močidľany a to nasledovne:

-3-

1. sobášiaci – Bc. Dana Žúrková – starostka obce

2. sobášiaci – Marián Kocák – poslanec Obecného zastupiteľstva Popudinské Močidľany

3. sobášiaci – MUDr. Marián Sivoň – poslanec Obecného zastupiteľstva Popud. Močidľany

Hlasovanie prebehlo nasledovne:

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: -

Zdržal sa hlasovania -

**6. ŽIADOSŤ SZZ MO POPUDINSKÉ MOČIDĽANY – UROVNANIE SPORU MEDZI OBCOU POPUDINSKÉ MOČIDĽANY A SZZ MO POPUDINSKÉ MOČIDĽANY OHĽADOM STAVBY ZÁHRADKÁRSKEJ CHATY**

V tomto bode starostka Obce Popudinské Močidľany oboznámila prítomných so žiadosťou Slovenského zväzu záhradkárov – Základnej organizácie Popudinské Močidľany o urovnanie sporu. Opätovne sa tu riešil spor medzi našou obcou a SZZ MO Popudinské Močidľany ohľadne záhradkárskej chaty. Taktiež prečítala i stanovisko Poľovnej spoločnosti Popudinské Močidľany, ktoré zaslal mailovou poštou na Obecný úrad Popudinské Močidľany Ing. Budovič. V tomto bode sa prihlásili o slovo i prítomní Miroslav Gergel a Jozef Huťťa – členovia SZZ MO Popudinské Močidľany a vyjadrili svoj názor k tomuto sporu. Bolo dohodnuté, že sa predsedovi SZZ MO Popudinské Močidľany opätovne pošle Nájomná zmluva, kde bude zakomponované predkupné právo pre SZZ MO Popudinské Močidľany.

Na konci prerokovania tohto bodu Obecné zastupiteľstvo v Popudinských Močidľanoch potvrdzuje, že Obec Popudinské Močidľany je vlastníkom stavby vinohradníckeho domčeka /záhradkárskej chaty/ umiestneného na pozemku par. č. 1596/17 v k. ú. Močidľany, č. súpisné 400, ktorého bezodplatnými užívateľmi sú SZZ MO Popudinské Močidľany a PS Popudinské Močidľany.

Hlasovanie prebehlo nasledovne:

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: Jozef Hološka

**7. ŽIADOSŤ DHZ POPUDINSKÉ MOČIDĽANY O ODSÚHLASENIE KONANIA NOČNEJ HASIČSKEJ SÚŤAŽE A JEJ PRÍPRAV NA MIESTNOM FUTBALOVOM IHRISKU**

V bode č. 7 prečítala starostka obce Žiadosť DHZ Popudinské Močidľany o prerokovanie konania nočnej hasičskej súťaže a uskutočňovanie tréningov členov DHZ na miestnom ihrisku. Po rozprave k tomuto bodu Obecné zastupiteľstvo v Popudinských Močidľanoch súhlasí s konaním nočnej hasičskej súťaže a jej príprav na miestnom futbalovom ihrisku dňa 6. augusta 2011 s tým, že podrobné podmienky budú dohodnuté písomnou formou medzi TJ Popudinské Močidľany a DHZ Popudinské Močidľany.

-4-

Hlasovanie prebehlo nasledovne:

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: -

Zdržal sa hlasovania: -

**8. PLÁN KONTROLNEJ ČINNOSTI NA I. POLROK 2011 KONTROLÓRA OBCE POPUDINSKÉ MOČIDĽANY**

V tomto bode vystúpil Ing. Rudolf Bilka – hlavný kontrolór obce, ktorý predstavil poslancom plán kontrolnej činnosti na 1. polrok 2011. Pozostáva z nasledovných bodov:

1. Kontrola vedenia pokladne a inventarizácia pokladničnej hotovosti

2. Kontrola inventarizácie majetku, záväzkov a rozdielu majetku a záväzkov k 31.12.2010

3. Kontrola vyúčtovania poskytnutých dotácií v roku 2010 z rozpočtu obce

4. Kontrola výberu dane z nehnuteľností od občanov a poplatku za komunálny odpad za rok 2010 a 1. polrok 2011

5. Vypracovanie odborného stanoviska k záverečnému účtu obce za rok 2010

6. Kontrola evidencie a vybavovania podaní a sťažností

Obecné zastupiteľstvo Popudinské Močidľany berie na vedomie Plán kontrolnej činnosti na I. polrok 2011 kontrolóra obce Popudinské Močidľany.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: -

Zdržal sa hlasovania: -

**9. Rôzne**

V bode č. 9 oboznámila starostka poslancov i ostatných prítomných občanov s nasledovným:

- So žiadosťou manželov Petra Malíka, trvale bytom Popudinské Močidľany 102 a Ingrid Malíkovej, trvale bytom Popudinské Močidľany č. 247 o príspevok v hmotnej núdzi v rozsahu od 150,- € do 300,- €. Poslanec Vladimír Kudláč navrhol 20,- € pre potreby syna žiadateľov. Ostatní poslanci vyplatenie príspevku zamietli.

- O podaní žiadosti o dotáciu na osvetlenie dvoch prechodov pre chodcov na štátnej ceste I/51. Pokiaľ táto žiadosť bude úspešná a prechody budú osvetlené, je možnosť žiadať o radar na meranie rýchlosti.

- S tým, že Obecný úrad už nebude objednávať vývoz žumpy pre občanov, nakoľko je problém s určením miesta, kde možno fekálie vypúšťať. Proti jedinému vhodnému miestu, ktoré sa mohlo na toto využívať sa zdvihla vlna odporu od jedného občana z Popudinských Močidľan i zo strany SZZ MO Popudinské Močidľany.

-5-

- So Zmluvou o odbere elektrickej energie od firmy Magna s.r.o. Bratislava

- Dala poslancom na vedomie Správu Dobrovoľného hasičského zboru Popudinské Močidľany a Únie žien Popudinské Močidľany.

**10. INTERPELÁCIE POSLANCOV**

- Mgr. Vladimír Kudláč priniesol cenovú ponuku na Elektrickú inštaláciu osvetlenia pre dve zástavky SAD káblom z verejného osvetlenia obce. Starostka ponuku prebrala s tým, že pokiaľ by nebola schválená Žiadosť o dotáciu, išlo by sa touto cestou.

Taktiež sa informoval na aktualizáciu webovej stránky našej obce, na čo mu bolo odpovedané, že naša obec bude mať novú webovú stránku. Jej vytvorenie má na starosti firma CB soft zo Skalice a webstránka bude pravidelne aktualizovaná i zo strany zamestnancov obce . Taktiež bude slúžiť na splnenie povinnosti vyplývajúce z tzv. infozákona.

- Ing. Ľubica Vaculková sa informovala na projekt, ktorý riešil zeleň okolo Domu smútku. MUDr. Sivoň jej poskytne kópiu tohto projektu.

**11. DISKUSIA**

V tomto bode sa mohli vyjadriť i občania, prípadne sa spýtať starostky i poslancov na riešenie problémov týkajúcich sa s chodom obce.

Pani Mária Gerglová vyslovila svoj nesúhlas ohľadne stanoviska Poľovnej spoločnosti Popudinské Močidľany v časti, kde Ing. Budovič hodnotí tzv. agresora.

Pán Miroslav Gergel upozornil, že vo vinohradoch je odomknutý transformátor a je tu možnosť zranenia sa.

Pán Jozef Štepanovský sa informoval, čo potrebuje k vybudovaniu čističky odpadových vôd vo svojom rodinnom dome.

Mgr. Dávid Krchňavý vyjadril svoj nesúhlas s príhovorom starostky, ktorý bol uverejnený v nultom čísle Obecných novín Hlásnik.

Pani Mária Stehlíková predložila ObZ Popudinské Močidľany popis kumulovanej funkcie školníka MŠ, ŠKD, prevádzkara KD za objasnenia neustálych útokov na jej osobu, ktoré sa týkali jej pracovnej činnosti.

-6-

**Rekapitulácia uznesení**

V prebehnutom zasadnutí ObZ Popudinské Močidľany poslanci schválili nasledovné uznesenie:

**Uznesenie č. 1/2011** – Obecné zastupiteľstvo v Popudinských Močidľanoch schvaľuje osoby oprávnené vykonávať sobášne akty na Matričnom úrade Popudinské Močidľany a to nasledovne:

1. sobášiaci – Bc. Dana Žúrková – starostka obce

2. sobášiaci – Marián Kocák – poslanec Obecného zastupiteľstva Popud. Močidľany

3. sobášiaci – MUDr. Marián Sivoň – poslanec Obecného zastupiteľstva Popud. Močidľany

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: -

Zdržal sa hlasovania -

**Uznesenie č. 2/2011** - Obecné zastupiteľstvo v Popudinských Močidľanoch potvrdzuje, že Obec Popudinské Močidľany je vlastníkom stavby vinohradníckeho domčeka (záhradkárskej chaty) umiestneného na pozemku par.č. 1596/17 v k. ú. Močidľany, č. súpisné 400, ktorého bezodplatnými užívateľmi sú SZZ MO Popudinské Močidľany a PS Popudinské Močidľany.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: Jozef Hološka

**Uznesenie č. 3/2011** - Obecné zastupiteľstvo v Popudinských Močidľanoch súhlasí s konaním nočnej hasičskej súťaže a jej príprav na miestnom futbalovom ihrisku dňa 6. augusta 2011 s tým, že podrobné podmienky budú dohodnuté písomnou formou medzi TJ Popudinské Močidľany a DHZ Popudinské Močidľany.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: -

Zdržal sa hlasovania: -

**Uznesenie č. 4/2011 -** Obecné zastupiteľstvo Popudinské Močidľany berie na vedomie Plán kontrolnej činnosti na I. polrok 2011 kontrolóra obce Popudinské Močidľany.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: -

Zdržal sa hlasovania: -

-7-

**9.Záver**

Nakoľko všetky body rokovania zastupiteľstva boli vyčerpané, a v diskusii už nevystúpil žiaden z prítomných poslancov, či občanov, starostka zasadnutie ObZ ukončila. Na záver starostka všetkým poslancom a občanom poďakovala za účasť.

Zapísala: Martina Iršová

Overovatelia zápisnice: p. Miroslav Caletka ...................................

Ing. Ľubica Vaculková ...................................

**Dana Žúrková**

starostka obce